Държавен вестник, бр. 39, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  39
свидетеля или експерта по време на видеокон­
ференция се наказва в замолената държава по 
същия начин, както ако е извършено в хода 
на вътрешно съдебно производство. 
5. Този член не възпрепятства използването 
на други средства за получаване на показания в 
замолената държава, които са на разположение 
по силата на приложим закон или договор.
6. Замолената държава може да разреши 
използването на видеоконферентна технология 
за цели, различни от тези, описани в алинея 1 
на този член, включително с цел установяване 
на самоличността на лица или предмети, или 
получаване на следователски показания. 
Член 4
Ускорено предаване на молби
Молбите за взаимна правна помощ и свърза­
ните с тях съобщения могат да бъдат предавани 
чрез бързи средства за комуникация, като факс 
или електронна поща, които са последвани от 
официално потвърждение, ако то е поискано 
от замолената държава. Замолената държава 
може да отговори, като използва същите бързи 
средства за комуникация.
Член 5
Взаимна правна помощ, предоставяна на ад­
министративни органи
1. Взаимна правна помощ се предоставя 
също така и на национален административен 
орган, който извършва разследване на опре­
делени деяния с оглед на наказателното им 
преследване или за да ги препрати на след­
ствени или съдебни органи, в съответствие с 
административните или други правомощия, с 
които той разполага, за да предприеме такова 
разследване. Взаимна правна помощ може да 
се предостави също и на други администра­
тивни органи при същите обстоятелства. Не 
се предоставя помощ по случаи, за които ад­
министративният орган не предвижда съдебно 
преследване или препращане.
2. Молбите за взаимопомощ на основание 
този член се предават между Министерството 
на правосъдието на Република България и 
Министерството на правосъдието на Съеди­
нените американски щати или между други 
такива органи, както се договори между Ми­
нистерството на правосъдието на Република 
България и Министерството на правосъдието 
на Съединените американски щати.
Член 6
Ограничения при използването за защита на 
личните и други данни 
1. Молещата държава може да използва 
всяко доказателство или информация, получени 
от замолената държава:
(а) за нуждите на съдебното и досъдебното 
є наказателно производство;
(б) за предотвратяване на непосредствена и 
сериозна заплаха за обществената є сигурност;
(в) в съдебни производства, които не са от 
наказателен характер, или в административни 
производства, пряко свързани с наказателни 
производства:
(i) по буква (а)
или
(ii) за които е предоставена правна помощ 
съгласно член 5 от този анекс;
(г) за всякакви други цели, ако тази инфор­
мация или доказателства са публично достъпни 
в рамките на производство, за което са били 
предадени, или при едно от положенията, опи­
сани в букви (а), (б) и (в); и
(д) за всякакви други цели, единствено с пред­
варителното съгласие на замолената държава.
2. (а) Този член не е пречка за възможността 
замолената държава да постави допълнителни 
условия в конкретен случай, когато тя не би 
могла да изпълни конкретната молба за правна 
помощ без тези допълнителни условия. Когато 
в съответствие с този член са били поставени 
допълнителни условия, замолената държава 
може да поиска от молещата държава да 
предостави информация за използването на 
доказателствата или информацията.
(б) Замолената държава не може да постави 
общи ограничения на правни норми на моле­
щата държава за обработка на лични данни 
като условие по буква (а) за предоставяне на 
доказателства или информация. 
3. Когато след предаване на молещата дър­
жава замолената държава узнае обстоятелства, 
които могат да оправдаят поставянето на допъл­
нителни условия в конкретен случай, тя може 
да започне консултации с молещата държава, 
за да определи в каква степен доказателствата 
и информацията могат да бъдат защитени. 
Член 7
Молба за поверителност от молещата
 държава
Замолената държава прави всичко необхо­
димо, за да запази поверителния характер на 
молбата и на нейното съдържание, ако това бъде 
поискано от молещата държава. Ако е невъз­
можно да бъде изпълнена молбата, без да бъде 
нарушена поисканата поверителност, централ­
ният орган на замолената държава информира 
за това молещата държава, която решава дали 
въпреки това молбата да бъде изпълнена.
За целите на този член централни органи са:
а) за Република България – Върховната 
касационна прокуратура за досъдебната фаза 
и Министерството на правосъдието за съдеб­
ната фаза, и
б) за Съединените американски щати – Ми­
нистерството на правосъдието.
Член 8
Отказ да се предостави помощ
По смисъла на членове 1(5) и 6(2)(б) от този 
анекс разпоредбите на този анекс не възпре­
пятстват възможността замолената държава да 
се позове на основания за отказ на помощ по 
силата на нейните приложими правни принципи, 
включително когато изпълнението на молбата 
би накърнило нейния суверенитет, сигурността 
є, обществения ред или други първостепенни 
интереси. 
4218